अटल जी को याद करने की वजहें हैं मेरे पास. उनकी बड़ी बहन मेरी मां के संगठन जनवादी महिला समिति की सदस्य थीं और हर साल याद दिलाकर सदस्यता लिया करती थीं. हम जब उनके पड़ोस में रहने वाले रघुवंशी जी के कॉमरेड परिवार में जाते थे, तो उनसे मिलने जरूर जाते थे. वे पहले पान सुपारी खिलाती थीं, फिर बहुत सी गप्पें लगाने के बाद एसएफआई और पार्टी के लिए कभी 10, कभी 20 रुपए चंदा दिया करती थीं. यह परंपरा अगली पीढ़ी तक अनवरत है. अटल जी की प्रिय भांजी, जो मैनरिज्म और तेवर के मामले में भी मामा जैसी हैं, वहुत अच्छी दोस्त हैं. उनसे तमाम गुफ्तगू संवादों के बिना ही हो जाती हैं.